ኣብ ስደት ኣብ ዝተፈላለያ ሃገራት ዝነብሩ ምሁራት፣ መንእሰያት፣ ደቂ ኣንስትዮን ገዳይም ተጋደልትን ኤርትራውያን ብወገኖም ኣብ ዝተፈላለዩ እዋናት ፖለቲካውን ቑጠባውን ለውጢ ክገበር ይሓቱ ኣለው። ምንጪ ስእሊ, Yemane G. Meskel/Twitter መግለጺ ስእሊ, ኣባላት ሰራዊት ኤርትራ ኣብ ምርኢት ጽምብል ናጽነት 2019 ካልእ ካብ ለውጢ ክግበረሎም ትጽቢት ብዙሓት ኮይኑ ዝጸንሐ ድማ፡ ጉዳይ ገደብ-ኣልቦ ሃገራዊ ኣገልግሎት ኮይኑ፡ ድሕሪ ምብቃዕ ናይቲ ከም መኽነይታ ክቐርብ ዝጸንሐ ዶባዊ ግጭት ምስ ኢትዮጵያ፡ ናብ 18 ኣዋርሕ ክወርድ'ዩ ዝብል ትጽቢት'ዩ ጸኒሑ። ይኹን 'ምበር ፕረዚደንት ኢሳይያስ "ሕጂን ናይ ቀረባን ቀዳምነት ዕማም ከኣ ነቲ ሓድሽ መዋእል ጥጡሕ ባይታን ሃዋሁን'ውን ምውሓስ'ዩ ዝብል መማእዘኒ ካብ ውህሉል ክብርታትና ዝመንጨወ ልቦና'ዩ" ብምባል ፓለቲካዊ ጽገናታት ምትእትታው ቀዳምነት መንግስቱ ከም ዘይከውን ኣተንቢሁ። ኣቶ ኢሳይያስ፡ ጋዜጠኛታት፣ ፖለቲከኛታትን መራሕቲ ሃይማኖትን ብዘይፍርዲ ኣብ ቤት ማእሰርቲ ዳጒኑ ክብላ ብርክት ዝበላ ጉጅለታት ተሓለቅቲ ሰብኣዊ መሰላት ይኸስኦ። ሃገራዊ ምርጫ ን28 ዓመታት ኣብታ ሃገር ኣይተኻየደን። እቲ ፕረዚደንት፡ "ኣብ ግብሪ ከይወዓለ ዝሞተ ሰነድ'ዩ" ዝበሎ ናይ 1997 ቅዋም ከይትግበር ብምእጋድን ንመሰጋገሪ እዋን ዝቖመ ሃገራዊ ባይቶ እታ ሃገር ብምፍራስን ብዘይ ገደብ ስልጣን ይመርሕ ኣሎ። ተዛማዲ ትሕዝቶ ኤርትራ ኣብ ከመይ ዝበለ ሃዋህው'ያ ናጽነታ ትጽምብል ዘላ?
